Aarhuus Stifts-Tidende, 1846-03-10
Berlin har Politiet travlt med at sikkre Kongens Person mod ethvertsomhelst forbrydersk Anslag. Mange polske Familier af den fornemste Adel have indfundet sig i den preussiske Hovedstad, sandsynligviis for at vise, at de ikke høre til Sammensværgelsen. Jøvrigt klages der i denne Stad meget over, at de med Posterne fra Polen og Posen ankomne Breve ere aabnede. Tildragelserne i det Brakauske – hedder det med sidste Post – have pludseligt taget en uventet Vending. Medens man almindeligt troede, at Jnsurgenterne agtede at holde Stand i Krakau mod de fra alle Sider fremrykkende preussiske Tropper og at knytte deres Foretagendes Skjæbne til denne gamle polske Kongestads Forsvar, viser det sig, at deres Planer ingenlunde hvil paa et saa usikkert Grundlag, og at de ikke ansee en saadan Beslutning, der vilde ligne Fortvivlelse, for nødvendig, men at de tvertimod gjøre Regning paa almindelig Samklang, og i denne Forudsætning ikke frygte for at træffe sammen med de østerrigske Tropper i aaben Mark: Jnsurgenterne have pludseligt rømmet Krakau og ere i Masse dragne til Gallizien, hvor den revolutionaire Bevægelse har grebet det hele Land, ja endog skal have bragt en stor Deel af Tropperne til Frafald. (Jfølge en Beretning fra Breslau vare to østerrigske Regimenter gaaede over til Jnsurgenterne.) Flere Stæder vare allerede erobrede, og Regimenter fra Ungarn og Bohmen ile nu dertil i største Hast. Titusinde Preussere stode ved Krakauergrændsen, og den 5te Marts var bestemt til Angrebet. En Jæger bataillon, som den 25de Februar havde gjort Forsøg paa at overskride Fristatens Gebeet, var slaaet tilbage med betydeligt Tab. Jnsurgenternes Hær anslaaes allerede til 50,000 Md. Den provisoriske Regjering vises allevegne en ubetinget Lydighed. Jøderne have stillet betydelige Pengesummer til dens Disposition, og deres Personer til den almindelige Bevæbning. Alle vise, at det nu gjælder og Liv eller Død. – J det russiske Polen illumineres Kirketaarnene, som et Tegn paa, at de tilhørende Landsbyer have stillet sig under Vaaben. Tyssowsky er bleven valgt til Dictator. Strax efter havde han udstedt et Manifest til Jøderne, hvorved han tilsikkrede dem en fuldstændig Emancipation. Øieblikkeligt havde 1500 Jøder stillet sig under Jnsurgenternes Fane. Man havde havt det Rygte, at der var udbrudt en Contra revolution. Men ifølge tilforladelige Beretninger havde dette indskrænket sig dertil, at nogle Personer havde ved Nattetid overfaldet Dictatoren og villet tvinge ham til at underskrive et contrarevolutionairt Manifest. Men deres Plan tilintetgjordes. Jøderne vare, i et langt Tog, med deres Rabbi i Spidsen, trukne op, udenfor Dictatorens Vaaning, for at takke ham for Emancipationen. Jnsurgenterne, der have mange franske Stabs officierer til Anførere, vare allerede trængte frem tilBochnia. De mangle Jntet: Penge og Fornødenheder haves i Overflødighed. Domkirken i Krakau har leveret dem Guld og Sølv i Mængde, og deraf har Regjeringen allerede præget nye Mønter. Den wielitzker Saltkasse indeholdt en halv Million Guldgylden. Krakau bliver paa alle Sider forskandset, for at modstaae de preussisk østerrigske Troppers Angreb, og har beholdt en Garnison af 8000 Mand. De Øvrige ere med 10 Kanoner enten gaaede ind i Gallizien eller have fordeelt sig i Nabodistricterne.